Soektog Na Die Gees Van Lente - Storybooks South Africa
Soektog Na Die Gees Van Lente Silangazelela Ugqozi Lokubungaza Intwasahlobo Ukukhangela Umoya Wentwasahlobo Searching for the spirit of Spring
Die winter se koue was verby. Die lente was op pad na Nkanyezi se dorpie.
Een warm oggend het Nkanyezi twee ou mense van die dorpie oor die fees hoor praat. "Die mense van Ndlovu het hul geesdrif vir die feesviering verloor," het een gesug.
Nkanyezi was bekommerd. "Hoe sal die son skyn as ons nie sing om hom uit sy winterslaap wakker te maak nie?" het sy haarself gevra.
Die oumense het Nkanyezi toestemming gegee om op reis te gaan. Hulle het vir haar 'n sak gegee vir al die goed wat sy op reis sal kry.
Nkanyezi het heeldag geloop. Sy het 'n heuwel opgeklim, en in 'n vallei afgeklim. Sy het oor 'n rivier gevaar, en tussen skerp rotse opgeklouter. Sy het oor 'n vlakte geloop totdat sy by die skadu van die rooi berge gekom het.
Teen die aand het Nkanyezi 'n dorpie bereik. Dit was geverf met kleure en patrone wat sy nog nooit tevore gesien het nie. Sy het die dorpie se oumense vertel van haar reis om die geesdrif na haar mense toe terug te bring.
Nkanyezi het die hele dag deur 'n woud van reusebome geloop. Die hemel het donker geword. Sy kon naderhand nie meer sien nie, maar toe hoor sy die klop van tromme.
Nkanyezi was nou in die dorpie Bhubezi. Die mense het om 'n vuur gesit terwyl hulle tromme speel en sing. Sy het nog nooit sulke wonderlike musiek gehoor nie.
Die volgende oggend het die stamhoof vir Nkanyezi geroep. "My kind," het hy gesê, "hier is 'n spesiale trom. Dit speel elke keer 'n nuwe lied as jy daarop slaan."
Op die derde dag van haar reis, loop sy verby 'n paar vet koeie. 'n Wonderlike geur het haar smaakkliere gekielie, haar mond laat water en haar neus laat kriewel.
Die volgende oggend het die dorpie se kokke vir haar 'n geheime speserymengsel gegee. "Ons dogter," het hulle gesê, "hierdie speserye sal tevrede magies waarborg! Ons gee vir jou die geskenk van kos."
Toe sy daar aankom, het die mense van Ndlovu om haar saamgebondel. Hulle wou van al haar avonture hoor.
Nangila Se Dapperheid Magozwe Khayanga en haar spesiale pot Hasie se groot skrik Tselane en die Reus Bok, die Valse Koning Nonkungu en die imbulu Koning Kaja en Sy Dogter